पाएं अपने शहर की ताज़ा ख़बरें और फ्री ई-पेपरडाउनलोड करें
भिवानी. ऑल इंडिया ट्रेड यूनियन कांग्रेस (एटक) की राष्ट्रीय सचिव कामरेड अमरजीत कौर ने कहा कि कांग्रेस सरकार की गलत नीतियों के चलते सरकार जनविरोधी व कर्मचारी विरोधी फैसले ले रही है। आने वाले चुनावों में कांग्रेस को इसका खामियाजा भुगतना पड़ेगा। साथ ही आने वाले समय में निजीकरण, महंगाई, पेंशन बंदी जैसे मुद्दों पर जोरदार आंदोलन चलाया जाएगा।
कौर शुक्रवार को हरियाणा रोडवेज कर्मचारी यूनियन संबंधित महासंघ के प्रांतीय सम्मेलन का उद्घाटन करने के बाद कर्मचारियों को संबोधित कर रही थी। कामरेड अमरजीत कौर और कामरेड डीएल सचदेव ने संयुक्त रूप से ध्वजारोहण किया। कामरेड अमरजीत कौर ने 20 व 21 फरवरी की हड़ताल में जान गंवाने वाले अम्बाला डिपो के कर्मचारी नरेन्द्र सिंह काका के परिवार को राष्ट्रीय एटक व रोडवेज कर्मचारी यूनियन की ओर से शाल एवं स्मृति चिन्ह देकर सम्मानित किया। उन्होंने परिवार के सदस्यों को 10 लाख रुपये का चेक भी भेंट किया।
यूनियन के प्रदेश अध्यक्ष बलदेव सिंह ने राष्ट्रीय सदस्यों का स्वागत करते हुए कहा कि प्रदेश में संगठन को मजबूती मिली है।
उन्होंने कहा कि सम्मेलन को रोडवेज यूनियन के प्रदेश प्रधान बाबूलाल यादव, महासचिव जगमोहन, वरिष्ठ उपप्रधान दलबीर नेहरा, वीरेंद्र धनखड़, रणबीर शर्मा, अजीत फौगाट, कमल सिंह समेत अनेक कर्मचारी नेताओं ने संबोधित किया। इस अवसर पर रोडवेज यूनियन के अनेक पदाधिकारी व सदस्य उपस्थित थे।
आगे क्या होगा : दो दिवसीय सम्मेलन में महासंघ रोडवेज की नई प्रांतीय कार्यकारिणी का गठन किया जाएगा तथा अनेक मुद्दों पर चर्चा की जाएगी। इसमें सरकार से संघर्ष की रूपरेखा पर भी विचार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn